ประกาศ กประกาศก.บช.ฉบับที่๔๔ (พ.ศ. ๒๕๔๔)เรื่องหลักเกณฑ์การพิจารณาการปฏิบัติงานของผู้สอบบัญชีรับอนุญาตและการพิจารณาคำขอขึ้นทะเบียนของผู้ที่เคยถูกเพิกถอนใบอนุญาต------------- ตามที่คณะกรรมการควบคุมการประกอบวิชาชีพสอบบัญชี(ก.บช.) ได้ออกประกาศกำหนดหลักเกณฑ์การพิจารณาการปฏิบัติงานสอบบัญชีของผู้สอบบัญชีรับอนุญาตและหลักเกณฑ์การพิจารณาไม่รับขึ้นทะเบียนเป็นผู้สอบบัญชีรับอนุญาตสำหรับกรณีผู้สอบบัญชีซึ่งเคยถูกเพิกถอนใบอนุญาตไว้แล้ว นั้น บัดนี้คณะกรรมการควบคุมการประกอบวิชาชีพสอบบัญชี (ก.บช.) เห็นสมควรแก้ไขปรับปรุงหลักเกณฑ์ดังกล่าวเพื่อให้การควบคุมมรรยาทของผู้สอบบัญชีรับอนุญาตการสั่งพักหรือเพิกถอนใบอนุญาตเป็นผู้สอบบัญชีรับอนุญาต และการพิจารณาคำขอขึ้นทะเบียนเป็นผู้สอบบัญชีรับอนุญาตของผู้ที่เคยถูกเพิกถอนใบอนุญาตตามบทบัญญัติมาตรา๑๘ มาตรา ๑๙ และมาตรา ๒๐ แห่งพระราชบัญญัติผู้สอบบัญชี พ.ศ. ๒๕๐๕เป็นไปด้วยความเหมาะสมและเป็นธรรมยิ่งขึ้น คณะกรรมการควบคุมการประกอบวิชาชีพสอบบัญชี (ก.บช.)จึงออกประกาศไว้ ดังต่อไปนี้ ข้อ๑ ให้ยกเลิก (๑) ประกาศสำนักงาน ก.บช. เรื่องการพิจารณาการปฏิบัติงานของผู้สอบบัญชีรับอนุญาต ลงวันที่ ๗ ตุลาคม พ.ศ. ๒๕๓๕ (๒) ประกาศ ก.บช. เรื่องการพิจารณาไม่รับขึ้นทะเบียนเป็นผู้สอบบัญชีรับอนุญาตสำหรับกรณีผู้สอบบัญชีซึ่งเคยถูกเพิกถอนใบอนุญาตลงวันที่ ๒๖ ตุลาคม พ.ศ. ๒๕๓๕ (๓) ประกาศ ก.บช. ฉบับที่ ๓๙ (พ.ศ. ๒๕๔๐)เรื่อง การพิจารณาการปฏิบัติงานของผู้สอบบัญชีรับอนุญาต ลงวันที่ ๗ มีนาคม พ.ศ.๒๕๔๐ ข้อ๒ ตามกฎกระทรวง ฉบับที่ ๔ (พ.ศ. ๒๕๓๔) ออกตามความในพระราชบัญญัติผู้สอบบัญชี พ.ศ. ๒๕๐๕ ข้อ ๒ (๒) (ก)ได้กำหนดมรรยาทของผู้สอบบัญชีรับอนุญาตไว้ว่าต้องไม่สอบบัญชีในกิจการที่เกินความรู้ความสามารถของตนที่จะปฏิบัติงานได้ซึ่งเมื่อพิจารณาจากขอบเขตการปฏิบัติงานและแนวทางการปฏิบัติหน้าที่ของผู้ประกอบวิชาชีพสอบบัญชีที่จะพึงปฏิบัติหน้าที่ได้โดยมีประสิทธิภาพแล้วจะมีความสามารถในการตรวจสอบและรับรองการสอบบัญชีได้ไม่เกิน ๓๐๐ รายต่อปี ดังนั้นในกรณีที่ปรากฏว่าผู้สอบบัญชีรับอนุญาตผู้ใดลงลายมือชื่อรับรองการสอบบัญชีเกินกว่า ๓๐๐ รายต่อปีจะพึงถือว่าผู้สอบบัญชีรับอนุญาตผู้นั้นสอบบัญชีในกิจการที่เกินความรู้ความสามารถของตนที่จะปฏิบัติงานให้เป็นไปตามมาตรฐานการสอบบัญชีได้ เป็นการไม่รักษามรรยาทของผู้สอบบัญชีรับอนุญาต ข้อ๓เพื่อประโยชน์ในการควบคุมการประกอบวิชาชีพสอบบัญชีและป้องกันมิให้มีการแอบอ้างใช้ชื่อของผู้สอบบัญชีรับอนุญาตในรายงานการสอบบัญชีจึงให้ผู้สอบบัญชีรับอนุญาตแจ้งรายชื่อธุรกิจผู้มีหน้าที่จัดทำบัญชีตามพระราชบัญญัติการบัญชีพ.ศ. ๒๕๔๓ ที่ตนจะลงลายมือชื่อรับรองการสอบบัญชีในรอบปีบัญชีถัดไปต่อสำนักงานก.บช. ภายในวันที่ ๓๐ มิถุนายน ของทุกปีและในกรณีที่จำนวนธุรกิจผู้มีหน้าที่จัดทำบัญชีที่ตนจะลงลายมือชื่อรับรองการสอบบัญชีเพิ่มขึ้นหรือลดลงจากที่ได้แจ้งไว้แล้วผู้สอบบัญชีรับอนุญาตต้องแจ้งการเปลี่ยนแปลงนั้นต่อสำนักงาน ก.บช. ภายใน ๑ เดือนนับแต่วันสิ้นเดือนของเดือนที่มีการเปลี่ยนแปลง โดยต้องแจ้งการเปลี่ยนแปลงก่อนวันที่ผู้สอบบัญชีรับอนุญาตลงลายมือชื่อรับรองการสอบบัญชีในรายงานการสอบบัญชีด้วย ข้อ๔ในการตรวจพิจารณาว่างบการเงินได้รับการตรวจสอบและแสดงความเห็นโดยผู้สอบบัญชีรับอนุญาตหรือไม่และโดยผู้ใดพนักงานเจ้าหน้าที่จะตรวจสอบจากรายชื่อธุรกิจผู้มีหน้าที่จัดทำบัญชีที่ผู้สอบบัญชีรับอนุญาตได้แจ้งไว้ตามข้อ๓ หรือ ข้อ ๗ แล้วแต่กรณี หากไม่ปรากฎรายชื่อธุรกิจผู้มีหน้าที่จัดทำบัญชีที่ยื่นงบการเงินดังกล่าวอยู่ในบัญชีรายชื่อที่ผู้สอบบัญชีรับอนุญาตได้แจ้งไว้ดังกล่าวหรือผู้สอบบัญชีรับอนุญาตไม่ได้ยื่นแจ้งรายชื่อไว้หรือยื่นพ้นกำหนดเวลาตามที่กำหนดไว้ตามข้อ ๓ หรือ ข้อ ๗ แล้วแต่กรณีจะถือว่างบการเงินรายนั้นไม่ได้รับการตรวจสอบและแสดงความเห็นโดยผู้สอบบัญชีรับอนุญาต ข้อ๕ ตามบทบัญญัติมาตรา ๑๙ วรรคสามแห่งพระราชบัญญัติผู้สอบบัญชี พ.ศ. ๒๕๐๕ กำหนดไว้ว่าก่อนการพิจารณาสั่งพักหรือเพิกถอนใบอนุญาตเป็นผู้สอบบัญชีรับอนุญาตให้มีการไต่สวนโดยให้โอกาสแก่ผู้สอบบัญชีรับอนุญาตนั้นได้ทราบข้อกล่าวหาและยื่นคำชี้แจงแก้ข้อกล่าวหา ดังนั้นเพื่อประโยชน์ของผู้สอบบัญชีรับอนุญาตที่ถูกกล่าวหา ในการแจ้งข้อกล่าวหาแก่ผู้สอบบัญชีรับอนุญาตและกำหนดเวลาให้ยื่นคำชี้แจงแก้ข้อกล่าวหาให้พนักงานเจ้าหน้าที่กำหนดเวลาให้เหมาะสมแก่กรณีเป็นเรื่อง ๆ ไปเมื่อพ้นระยะเวลาที่ได้กำหนดไว้ให้แก่ผู้ถูกกล่าวหาดังกล่าวแล้วผู้นั้นไม่ยื่นคำชี้แจงแก้ข้อกล่าวหาหรือมีพฤติกรรมที่เป็นการประวิงเวลาให้การพิจารณาของ ก.บช.ต้องล่าช้าออกไปอันจะก่อให้เกิดความเสียหายอย่างร้ายแรงต่อผู้ที่เกี่ยวข้อง ก.บช.จะพิจารณาการปฏิบัติงานของผู้สอบบัญชีรับอนุญาตดังกล่าวและวินิจฉัยไปตามพยานหลักฐานเท่าที่มีอยู่แล้วเท่านั้น ข้อ๖ ตามบทบัญญัติมาตรา ๒๐แห่งพระราชบัญญัติผู้สอบบัญชี พ.ศ. ๒๕๐๕ กำหนดให้ผู้ถูกเพิกถอนใบอนุญาตเป็นผู้สอบบัญชีรับอนุญาตอาจขอขึ้นทะเบียนเป็นผู้สอบบัญชีรับอนุญาตอีกได้เมื่อพ้นกำหนดสามปีนับแต่วันถูกเพิกถอนใบอนุญาตซึ่งหาก ก.บช. พิจารณาแล้วไม่ออกใบอนุญาตให้ผู้นั้นจะยื่นคำขอได้อีกต่อเมื่อพ้นเวลาหนึ่งปีนับแต่วันที่ก.บช. ปฏิเสธการออกใบอนุญาต และถ้า ก.บช. ปฏิเสธการออกใบอนุญาตในครั้งที่สองนี้แล้วผู้นั้นหมดสิทธิขอขึ้นทะเบียนเป็นผู้สอบบัญชีรับอนุญาตอีกต่อไปนั้น ก.บช.จึงกำหนดหลักเกณฑ์การพิจารณาคำขอขึ้นทะเบียนเป็นผู้สอบบัญชีรับอนุญาตสำหรับผู้สอบบัญชีรับอนุญาตซึ่งเคยถูกเพิกถอนใบอนุญาตไว้โดยจะไม่พิจารณารับขึ้นทะเบียนเป็นผู้สอบบัญชีรับอนุญาตให้อีกหากผู้ขอขึ้นทะเบียนถูกเพิกถอนใบอนุญาตเนื่องจากได้กระทำการอันก่อให้เกิดความเสื่อมเสียเกียรติศักดิ์แห่งวิชาชีพอย่างร้ายแรงเพราะได้กระทำการอย่างใดอย่างหนึ่ง ดังต่อไปนี้ คือ (๑)ลงลายมือชื่อรับรองการสอบบัญชีโดยมิได้มีการปฏิบัติงานตรวจสอบใด ๆ (๒)ลงลายมือชื่อรับรองการสอบบัญชีเป็นจำนวนมากราย ซึ่ง ก.บช. พิจารณาเห็นว่าไม่อยู่ในวิสัยที่ผู้สอบบัญชีรับอนุญาตจะสามารถปฏิบัติงานได้ตามมาตรฐานการสอบบัญชีและมีลักษณะเป็นการรับจ้างลงลายมือชื่อรับรองการสอบบัญชี (๓)แสดงข้อความหรือพยานหลักฐานอันเป็นเท็จต่อ ก.บช. หรือพนักงานเจ้าหน้าที่ในการชี้แจงการปฏิบัติงานเกี่ยวกับการสอบบัญชีหรือ (๔)กระทำการหรือมีพฤติกรรมอย่างหนึ่งอย่างใดที่ ก.บช. พิจารณาเห็นว่าเป็นการกระทำอันเสื่อมเสียต่อเกียรติศักดิ์แห่งวิชาชีพ ข้อ๗ ในกรณีที่เป็นการตรวจสอบงบการเงินรอบปีบัญชี๒๕๔๔ ให้ผู้สอบบัญชีรับอนุญาตแจ้งรายชื่อธุรกิจผู้มีหน้าที่จัดทำบัญชีตามพระราชบัญญัติการบัญชีพ.ศ. ๒๕๔๓ ที่ตนได้ลงลายมือชื่อรับรองการสอบบัญชีและจะลงลายมือชื่อรับรองการสอบบัญชีต่อสำนักงาน ก.บช. ภายในวันที่ ๒๘ กุมภาพันธ์ พ.ศ. ๒๕๔๕และในกรณีที่จำนวนธุรกิจผู้มีหน้าที่จัดทำบัญชีที่ตนตรวจสอบเพิ่มขึ้นหรือลดลงจากที่ได้แจ้งไว้แล้วผู้สอบบัญชีรับอนุญาตต้องแจ้งการเปลี่ยนแปลงนั้นต่อสำนักงาน ก.บช.ก่อนวันที่ผู้สอบบัญชีรับอนุญาตลงลายชื่อรับรองการสอบบัญชีในรายงานการสอบบัญชี ประกาศณ วันที่ ๑๑ ธันวาคม พ.ศ. ๒๕๔๔ การุณ กิตติสถาพร ปลัดกระทรวงพาณิชย์ ประธานคณะกรรมการการควบคุมการประกอบ วิชาชีพสอบบัญชี[รก. ๒๕๔๔/พ๑๓๑ง/๗๐/๒๘ ธันวาคม ๒๕๔๔] พรพิมล/พิมพ์/แก้ไข ๑๙มิ.ย ๒๕๔๕ (A+B)C